**ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅԱՆ ՆՊԱՏԱԿՈՎ**

**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**Հայաստանի Հանրապետություն**

**Համայնքների Գյուղատնտեսական Ռեսուրսների Կառավարման եվ Մրցունակության Երկրորդ Ծրագիր (ՀԳՌԿՄԾ II)**

**Վարկ No. 8374-AM** /**Փոխառություն No. 5504-AM, 5505-AM**

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ`** Համայնքի զարգացման փորձագետի ծառայությունների մատուցում

**ՓԱԹԵԹԻ ՀԱՄԱՐԸ (ՀԱՄԱՁԱՅՆ ԳՆՈՒՄՆԵՐԻ ՊԼԱՆԻ)`** CARMAC2-CS-18/24

Հայաստանի Հանրապետությունը ստացել է ֆինանսավորում Համաշխարհային Բանկից՝ Համայնքների Գյուղատնտեսական Ռեսուրսների Կառավարման եվ Մրցունակության Երկրորդ Ծրագրի (ՀԳՌԿՄԾ II) (Վարկ No. 8374-AM) (Փոխառություն No. 5504-AM, 5505-AM) իրականացման համար և նպատակ ունի օգտագործել այս միջոցների մի մասը խորհրդատվական ծառայությունների համար:

**Առաջադրանքի նպատակն է՝** ՀԳՌԿՄ 2 ծրագրի բաղադրիչ 1-ի շրջանակում Համայնքի զարգացման փորձագետի (անհատ խորհրդատու, այսուհետ՝ Խորհրդատու) կողմից խորհրդատվական ծառայությունների մատուցումը:

**Ծառայությունների շրջանակը**

Համայնքի զարգացման փորձագետի պարտականություններն են.

* Մասնակցել Համայնքների գյուղատնտեսական ռեսուրսների կառավարման և մրցունակության երկրորդ (ՀԳՌԿՄ 2) Ծրագրի իրականացմանը,
* Մասնակցել ՀԳՌԿՄ 2 Ծրագրի քննարկումներին` կենտրոնական, մարզային և համայնքային մակարդակների վրա,
* Աջակցել Համայնքի արոտավայրերի կառավարման և անասնապահության զարգացման կոմիտեին (ՀԱԿԱԶԿ) համայնքի արոտավայրերի կառավարման և անասնապահության զարգացման պլանների(ՀԱԿԱԶՊ) կազմանը և իրականացմանը, հաշվարկել համայնքի/կոոպերատիվի անհրաժեշտ ներդրումների չափը եւ վերահսկել ֆինանսական հոսքերը,
* Ստուգման ենթարկել ՀԱԿԱԶԿ-ի կողմից ներկայացված Արոտների կառավարման և անասնապահության զարգացման պլանները և վերջնական տարբերակները ներկայացնել բաղադրիչի համակարգողին,
* Բաղադրիչ 1-ի շրջանակներում Կառավարման տեղեկատվական համակարգ (ԿՏՀ, MIS) պարբերաբար ներմուծել նորացված տվյալներ և ապահովել համակարգով հաշվետվությունների կազմումը և արտահանումը,
* Ներկայացնել առաջարկություններ ԿՏՀ ավելի արդյունավետ աշխատանքի վերաբերյալ,
* Անհրաժեշտության դեպքում մասնակցել մարզային սեմինարների նախապատրաստական աշխատանքներին և մարզային մակարդակի այլ գործունեություններին,
* ՀԱԱԿՀ բաղադրիչի աշխատանքների շրջանակներում համագործակցել Միջազգային խորհրդատուների հետ, անհրաժեշտության դեպքում նաև Միջազգային, Հասարակական և այլ կազմակերպությունների հետ,
* Ժամկետներում կատարել Գյուղատնտեսության զարգացման հիմնադրամի (ԳԶՀ) գործադիր տնօրենի, Պայմանագրի համակարգողի և ՀԱԱԿՀ բաղադրիչի համակարգողի կողմից տրված հանձնարարականները,
* Ցուցաբերել տեխնիկական աջակցության ԱՄՍԿ-ին գնումներ կատարելու եւ պայմանագիր կազմելու համար (եթե նրանք գնումներ կատարում են),
* Ապահովել ֆինանսական աջակցություն ստացողի (ՖԱՍ` ԱՄՍԿ, համայնք) գործողությունների համապարփակությունը, ներառյալ` ՀԱԿԱԶՊ-ներում կանանց, երիտասարդների և այլ խոցելի խմբերի մասնակցության խրախուսումը,
* Նախապատրաստել ԳԶՀ-ի, ՀՀ ֆինանսների նախարարության «Արտասահմանյան ֆինանսական ծրագրերի կառավարման կենտրոն» պետական հիմնարկի (ԱՖԾԿԿ) և համայնքի/կոոպերատիվի միջև կնքվելիք պայմանագրերի նախագծերը,
* ԳԶՀ գործադիր տնօրենի, Պայմանագրի համակարգողի և ՀԱԱԿՀ բաղադրիչի համակարգողի հանձնարարությամբ նախապատրաստել անհրաժեշտ տեղեկանքների, նամակների, հաշվետվությունների նախագծերը

Ուստի ՀՀ ֆինանսների նախարարության “Արտասահմանյան ֆինանսական ծրագրերի կառավարման կենտրոն” ՊՀ-ն հրավիրում Է պահանջներին համապատասխանող բոլոր անհատ խորհրդատուներին ներկայացնել ծառայությունների մատուցման առնչությամբ հետաքրքրվածության իրենց հայտերը:

Հետաքրքրված խորհրդատուները պետք է ներկայացնեն ինքնակենսագրական թերթիկ, ինչպես նաև այլ տեղեկատվություն` մատնանշելով, որ վերջիններս համապատասխան որակավորում ունեն վերոնշյալ ծառայությունների մատուցման համար:

**Խորհրդատուն կմատուցի ծառայությունները նախնական 1 տարի ժամկետով, անհրաժեշտության դեպքում ժամկետի երկարացման հնարավորությոամբ: Նախատեսվում է որ Խորհրդատուն կսկսի ծառայությունների մատուցումը 2018 թվականի հունից ամսին:**

**Որակավորման պահանջներ`**

Սույն առաջադրանքի իրականացման համար նախատեսվում է ընտրել անհատ Խորհրդատու, որն ունի առնվազն հետևյալ որակավորումները և հմտությունները.

* Բարձրագույն կրթություն տնտեսագիտության, բիզնես-կառավարման կամ հարակից ոլորտներում,
* Առնվազն 5 տարվա աշխատանքային փորձ, որից առնվազն 2 տարվա փորձ զարգացմանն ուղված միջազգային/ազգային ծրագրերում:
* Համակարգչից օգտվելու իմացություն (Windows, Word, Excel, Internet), դոնորների հետ աշխատելու փորձ, բիզնես և կառավարման պլանների մշակման կամ վերլուծության փորձ: Հայերերեն լեզվի (գրավոր և բանավոր) գերազանց տիրապետում, անգլերեն լեզվի լավ իմացություն, ռուսերեն լեզվի իմացությունը դիտարկվում է որպես առավելություն:

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Անհատ խորհրդատուի ընտրությունը կիրականացվի համաձայն «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») սահմանված «Անհատ խորհրդատուների ընտրության» մեթոդի ընթացակարգերի համաձայն:

**Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:**

**Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով (անձամբ, փոստով, կամ էլ-հասցեով) մինչև 2018թ. մայիսի 29-ը, ժ. 18:00 (տեղական ժամանակով):**

**պրն. Էդգար Ավետյան**

**Գործադիր տնօրեն**

**Արտասահմանյան ֆինանսական ծրագրերի կառավարման կենտրոն ՊՀ**

**ՀՀ, ք. Երևան 0010, Հանրապետության Հրապարակ, Կառավարական Տուն 1**

**հեռ. (374-11) 91 05 81; (374-11) 91 05 99; (374-10) 52 34 71**

**էլ. փոստ** **info@ffpmc.am**